**130/2016.(IV.20.) Kgy. sz. határozat**

1. A Közgyűlés megtárgyalta a „TÁVHŐ Audit Projekt”-tel kapcsolatos tájékoztatást és tudomásul veszi, hogy a Szombathelyi Távhőszolgáltató Kft. a jogszabályokat alapul véve az ENKSZ Zrt. és alvállalkozói felé az adatszolgáltatásnak a legnagyobb alapossággal és körültekintéssel, a közérdekű adatok kiadási kötelezettségének és a személyes adatok, illetve az üzleti titkok védelmének eleget téve jár el.
2. A Közgyűlés egyetért azzal, hogy Szombathely Megyei Jogú Város Polgármesteri Hivatala adatvédelmi felelőse ellenőrizze a „Távhő Audit Projekt” keretében az ENKSZ Első Nemzeti Közműszolgáltató Zrt. illetve alvállalkozói (köztük a KMPG Tanácsadó Kft.) részére a Szombathelyi Távhőszolgáltató Kft. által teljesítendő adatszolgáltatást, az átadásra kerülő adatokba azok átadása előtt tekintsen be, esetleges észrevételeit tegye meg, és minderről a Felügyelő bizottságot tájékoztassa.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Kovács Márta, a társaság ügyvezetője

Lakézi Gábor, a Városüzemeltetési Osztály vezetője

Keringer Zsolt, az Informatikai, Minőségügyi és Gondnoksági Kabinet vezetője)

**Határidő:** azonnal